Diari Oficial de la Generalitat Valenciana


Sumari del DOGV 7338, del 13-08-2014 (2014/7520)

RESOLUCIÓ de 25 de juliol de 2014, de la Direcció General d'Ordenació, Avaluació, Investigació, Qualitat i Atenció al Pacient, per la qual es concedix autorització de funcionament al centre Health Eugenia, per a l'activitat de banc de teixits destinats a la crioconservació de cèl·lules mare mesenquimàtiques.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7338

Data del DOGV
:   13-08-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/7520


Data del document
:   25-07-2014

Organisme emissor
:   Conselleria de Sanitat

Tipus de document
:   Resolució

Descriptors 

:   * establiment hospitalari

RESOLUCIÓ de 25 de juliol de 2014, de la Direcció General d'Ordenació, Avaluació, Investigació, Qualitat i Atenció al Pacient, per la qual es concedix autorització de funcionament al centre Health Eugenia, per a l'activitat de banc de teixits destinats a la crioconservació de cèl·lules mare mesenquimàtiques. [2014/7520]  
1. José Manuel Cervera Grau, DNI [...], com a representant de Health Eugenia, SL, va sol·licitar, amb data 19 de setembre de 2013, autorització sanitària per al centre denominat Health Eugenia, siti al carrer Eduardo Primo Yúfera (científic), 3, 46341, de València, destinat a l'activitat de banc de teixits amb la següent oferta assistencial:  
Banc de teixits destinat a la crioconservació de cèl·lules mare mesenquimàtiques.  
2. La Direcció General d'Assistència Sanitària i el director del Programa de Trasplantaments de la Comunitat Valenciana informen favorablement l'autorització sol·licitada.  
3. La Inspecció de Servicis Sanitaris de la Conselleria de Sanitat fa una visita d'inspecció al centre i n'emet un informe favorable, de conformitat amb el que establix l'article 5, punt 8 de l'Orde de 18 d'abril de 2005.  
4. Vista la proposta de resolució efectuada pel cap de Servici d'Acreditació, Autorització i Registre de Centres, Servicis i Establiments Sanitaris de la Conselleria de Sanitat.  
  
Fonaments jurídics  
1. La Direcció General d'Ordenació, Avaluació, Investigació, Qualitat i Atenció al Pacient, sota la dependència de la Secretaria Autonòmica de Sanitat, exercix les funcions establides en l'article 70 de la Llei del Consell, així com les restants previstes en l'ordenament jurídic respecte a les matèries següents: atenció i comunicació al pacient, avaluació i qualitat assistencial, assegurament sanitari, acreditació, autorització i registre de centres, servicis i establiments sanitaris i investigació sanitària, en virtut del que disposa la secció tercera del Decret 4/2014, de 3 de gener, del Consell, pel qual aprova el Reglament Orgànic i Funcional de la Consellería de Sanitat.  
  
2. Es complix el que disposa el Decret 176/2004, de 24 de setembre, del Consell de la Generalitat Valenciana, sobre autorització sanitària i el Registre Autonòmic de Centres, Servicis i Establiments Sanitaris, així com el que disposa l'Orde de 18 d'abril de 2005, de la Consellería de Sanitat, per la qual es regulen els procediments d'autorització sanitària de centres i servicis sanitaris en l'àmbit territorial de la Comunitat Valenciana.  
3. Es complix el que disposa el Reial Decret Llei 9/2014, de 4 de juliol, pel qual s'establixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans i s'aproven les normes de coordinació i funcionament per al seu ús en humans.  
  
Vistos els antecedents de fet i preceptes legals esmentats i els altres de pertinent aplicació, resolc:  
  
Concedir autorització sanitària de funcionament a Health Eugenia, SL, per al centre Health Eugenia, siti al carrer d'Eduardo Primo Yúfera (científic), 3, 46042, de València, conforme se sol·licita en l'expedient instruït a este efecte, per a l'activitat de banc de teixits amb la següent oferta assistencial:  
Banc de teixits destinat a la crioconservació de cèl·lules mare mesenquimàtiques.  
L'autorització podrà ser revocada en qualsevol moment, si s'alteren o incomplixen els requisits i les consideracions que l'han feta possible. Als efectes de l'activitat que s'autoritza, el centre queda sotmés a la inspecció i control de la Conselleria de Sanitat. Esta autorització serà vàlida per un període de quatre anys, a partir de la data d'esta resolució.  
  
  
Esta resolució es notifica a les persones interessades, amb l'advertiment que no posa fi a la via administrativa i que hi poden interposar un recurs d'alçada davant del conseller de Sanitat, en el termini d'un mes comptat des de l'endemà de la data de notificació.  
  
València, 25 de juliol de 2014.- La directora general d'Ordenació, Avaluació, Investigació, Qualitat i Atenció al Pacient: Teresa de Rojas Galiana.